Mestna občina Murska Sobota

Kardoševa 2

9000  Murska Sobota

Številka: 430-0015/2017-3 (620)
Datum: 29. 3. 2017
RAZPISNA DOKUMENTACIJA

za Javni  razpis za izbiro 
INVESTICIJSKIH PROJEKTOV na področju kulture,  

ki jih bo v letu 2017 sofinancirala Mestna občina Murska Sobota 

Objava javnega razpisa: - Uradni list RS, št. 15/2017 z dne, 31. 3. 2017
         - spletna stran: www.murska-sobota.si 
Dokumentacija razpisa obsega:

A. Besedilo razpisa 
B. Prijavni obrazec – samostojni dokument v prilogi

C. Splošni in prednostni razpisni kriteriji   

D. Vzorec pogodbe -  samostojni dokument v prilogi

E.  Način oddajanja in druge informacije
F.  Poročilo o izvedbi investicijskega projekta – samostojni dokument v prilogi

A. Besedilo razpisa
Na podlagi Zakona o uresničevanju javnega interesa za kulturo - ZUJIK (Uradni list RS, št. 77/07- UPB, 56/08, 4/10, 20/11, 111/13 in 68/16),  v skladu s Pravilnikom o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16) in Pravilnikom o strokovnih komisijah (Uradni list RS, št. 38/12, 90/12 in 62/16) ter na osnovi Odloka o proračunu Mestne občine Murska Sobota za leto 2017 (Uradni list RS, št. 11/17)  Mestna  občina  Murska  Sobota,  Kardoševa 2, Murska Sobota objavlja

Javni razpis

za izbiro investicijskih projektov na področju kulture, 

ki jih bo v letu 2017 sofinancirala Mestna občina Murska Sobota

1. Predmet razpisa 
Predmet razpisa je izbira projektov za sofinanciranje nakupa opreme za potrebe delovanja ljubiteljskih kulturnih društev v Mestni občini Murska Sobota (v nadaljevanju MOMS).

2. Cilj razpisa

Namen razpisa je finančno podpreti nakup opreme, ki je potrebna za delovanje ljubiteljskih kulturnih društev v MOMS.  

3. Splošni pogoji

Na razpis se lahko prijavijo ljubiteljska kulturna društva, ki imajo sedež v MOMS in so registrirana za opravljanje dejavnosti s področja kulture ter izpolnjujejo kriterije in zahteve iz tega javnega razpisa. Prijavitelji lahko na ta javni razpis prijavijo samo projekte ali dele teh, ki bodo realizirani v letu 2017.

Pri podaji vloge je treba upoštevati določbe Zakona o integriteti in preprečevanju korupcije (Uradni list RS, št. 69/11 – UPB2).

Na razpis se ne morejo prijaviti javne organizacije oziroma javni zavodi, ki se ukvarjajo s kulturo in zasebni zavodi na področju kulture. Upravičeni vlagatelj z istim projektom ne more kandidirati na druge javne razpise ali pozive MOMS. 

4. Izpolnjevanje razpisnih pogojev

Izpolnjevanje razpisnih pogojev ugotavlja komisija za odpiranje vlog, ki jo imenuje župan MOMS. Komisija za odpiranje vlog bo predlagala zavržbo vlog neupravičenih prijaviteljev, prepoznih vlog, nepopolnih vlog ter vlog predlagateljev projektov, ki ne izpolnjujejo splošnih razpisnih pogojev. 

5. Okvirna vrednost sredstev
Okvirna vrednost razpoložljivih sredstev, namenjenih za predmet razpisa  je  10.000,00 EUR (z besedo: deset tisoč evrov). Sredstva so predvidena v proračunu MOMS za leto 2017 na proračunski postavki 18035002 Ostali programi v kulturi, konto 4310-00 Investicijski transferi neprofitnim organizacijam in ustanovam.

6.  Razpisni kriteriji 

Prijave bodo vrednotene po naslednjih kriterijih: 

-  gre za opremo, ki je nujno potrebna za izvajanje programa,

-  gre za prispevek k ugledu, razpoznavnosti in promociji MOMS,

- vzpostavlja ali/in izboljšuje pogoje za delovanje društev na področju kulture,

- gre za projekt, ki omogoča kakovostnejše  in trajnejše delovanje društev na področju kulture,

-  je vsebinsko tehtno in celovito utemeljen,

-  je realno ovrednoten in finančno uravnotežen,

-  je nekomercialnega značaja.

7. Obdobje za porabo dodeljenih sredstev
Dodeljena proračunska sredstva na podlagi tega razpisa morajo biti porabljena v proračunskem letu 2017. Skrajni rok za predložitev poročila o izvedbi in zahtevka je 30. 10. 2017.

8. Rok razpisa 
Razpis je odprt od 31. 3. 2017 do 3. 5. 2017. 
9. Razpisna dokumentacija 
Razpisna dokumentacija obsega: besedilo razpisa, prijavni obrazec in vzorec pogodbe. 

Prijavitelj mora  ob prijavi projekta na javni razpis priložiti naslednjo dokumentacijo:

· v celoti izpolnjen in podpisan prijavni obrazec (vključno z izjavo),

· podpisan vzorec pogodbe o sofinanciranju projekta.

Prijavitelj mora do izteka prijavnega roka posredovati izpolnjeno prijavnico (dokument v Wordu) na elektronski naslov darja.potocnik@murska-sobota.si.

Zainteresirani lahko dokumentacijo razpisa dobijo na vložišču Mestne občine Murska Sobota, Kardoševa 2, vsak delavnik od 8.00 do 14.30, ob sredah od 8.00 do 15.30  in  ob petkih od 8.00 do 13.30 ali na spletnih straneh Mestne občine Murska Sobota www.murska-sobota.si . 

10. Način pošiljanja in vsebina vlog
Vloga mora biti izpolnjena na prijavnih obrazcih in mora vsebovati vse bistvene sestavine vloge ter obvezne priloge in podatke, določene v razpisni dokumentaciji. Vloge morajo vlagatelji  poslati s priporočeno pošiljko ali oddati osebno na naslov:  Mestna občina Murska Sobota, Kardoševa 2, 9000  Murska Sobota v zaprti kuverti s pripisom: 
»Ne odpiraj – vloga: investicijski projekti  2017-kultura«. 
Na hrbtni strani kuverte mora biti naveden naziv in naslov vlagatelja. Vloge, oddane izven roka razpisa, ne bodo upoštevane. V primeru, da posamezni vlagatelj na razpis prijavlja več projektov, mora biti vsaka vloga poslana v ločeni kuverti z ustreznimi oznakami.  

Oddaja vloge pomeni, da se vlagatelj strinja z vsemi pogoji in kriteriji razpisa. 

11. Dopolnitev vloge
Vlagatelj lahko vlogo dopolnjuje le v razpisnem roku na način kot velja za pošiljanje vlog, in sicer kot priporočeno pošiljko v zaprti ovojnici z oznako na prednji strani: »Ne odpiraj – dopolnilna vloga: investicijski projekti 2017-kultura« z obvezno navedbo na katero vlogo se dopolnitev nanaša. 

12. Odpiranje vlog in obveščanje o izidu
Komisija za odpiranje vlog bo začela odpirati vloge 4. maja 2017. V primeru nepopolno izpolnjene vloge s pomanjkljivo dokumentacijo, bo pristojni uslužbenec v roku 5 dni od odprtja vloge vlagatelja pozval, da do določenega roka dopolni vlogo. V primeru, da  prijavitelj v zahtevanem roku vloge ne bo dopolnil, bo vloga s sklepom zavržena. 

Strokovna presoja pravočasnih in popolnih vlog, ki so jih podale upravičene osebe, bo potekala po poteku razpisnega roka. 

Na podlagi predloga strokovne komisije bo izdana odločba, s katero bo odločena odobritev ter delež sofinanciranja ali zavrnitev sofinanciranja posameznega projekta. 

Mestna občina Murska Sobota lahko javni razpis po svoji prosti presoji brez kakršnihkoli posledic razveljavi ali razdeli le določen del razpoložljivih sredstev. Razpisana sredstva bodo razdeljena glede na dejansko realizacijo v proračunu. 

13. Dodatne informacije

Vse dodatne informacije v zvezi z razpisom lahko zainteresirani dobijo osebno ali po telefonu vsak delavnik med 8.00 in 9.00 uro na Oddelku za negospodarske dejavnosti MOMS, telefon 02/525-16-24 (Darja Potočnik) ali na naslovu darja.potocnik@murska-sobota.si.

                   Mestna občina Murska Sobota

         dr. Aleksander JEVŠEK 

      




                                     ŽUPAN

B. Prijavni obrazec 
Prijavni obrazec na javni razpis je samostojni obrazec v prilogi. Izpolnjen prijavni obrazec je potrebno posredovati tudi elektronsko (v Wordovem dokumentu) na naslov: darja.potocnik@murska-sobota.si
C. SPLOŠNI IN PREDNOSTNI RAZPISNI KRITERIJI 
1. Prijave bodo vrednotene po naslednjih splošnih kriterijih: 
-  gre za opremo, ki je nujno potrebna za izvajanje programa,

-  gre za prispevek k ugledu, razpoznavnosti in promociji MOMS,

- vzpostavlja ali/in izboljšuje pogoje za delovanje neprofitnih organizacij na področju          

   kulture,

-  je vsebinsko tehtno in celovito utemeljen,

-  je realno ovrednoten in finančno uravnotežen,

-  je nekomercialnega značaja.
Na razpisu bodo upoštevani naslednji splošni in posebni kriteriji (ocenjevalni list):
	
	Splošni in prednostni kriteriji 
	najvišje št. točk

	1.
	gre za opremo, ki je nujno potrebna za izvajanje programa                                 
	15

	2.
	gre za prispevek k ugledu, razpoznavnosti in promociji  MOMS                     
	15

	3.
	vzpostavlja ali/in izboljšuje pogoje za delovanje društva  na področju  kulture                                                        
	15

	4.
	odhodki so jasno opredeljeni, realni in skladni s predstavljeno vsebino projekta                                                                          
	15

	5.
	projekt je vsebinsko tehtno in celovito utemeljen                                                            
	15

	6.
	za sofinanciranje so predvideni tudi drugi viri, ki so jasno opredeljeni                                                      
	15

	7.
	delež lastnih sredstev      
	15


2. Uporaba kriterijev:
Izbrani bodo tisti projekti, ki bodo v postopku ocenjevanja dosegli vsaj 55 točk od 105 možnih točk. Kriteriji so ovrednoteni s točkami, kot je razvidno iz ocenjevalnega lista. Izbrani bodo vlagatelji, ki jih bo MOMS na predlog imenovane strokovne komisije uvrstila na seznam odobrenih projektov. Najvišje število točk, ki jih lahko dobi posamezen predlagatelj je 105 točk. Vloge, ki bodo ocenjene z najmanj 55 točkami bodo uvrščene v izbor. 

Višina odobrenih sredstev je odvisna od skupne višine prejetih točk za posamezni  projekt. 

Vrednost ene točke bo določena po formuli: »razpoložljiva sredstva« deljeno »s seštevek točk, ki jih bodo dobili vsi projekti, uvrščeni v izbor za dodelitev sredstev«.
Vrednotenje posameznih splošnih in prednostnih kriterijev bo izvedeno z ocenami:  

a) merila pod točko od 1 do 6

· izpolnjuje v celoti  (15 točk)
· izpolnjuje v večji meri (10 točke)

· izpolnjuje v manjši meri (5 točk)

· ne izpolnjuje (0 točk). 
b) merila pod točko od 7

· prijavitelj zagotavlja več kot 50 % lastnih sredstev  (15 točk)

· prijavitelj zagotavlja 26 %  - 50 %  lastnih sredstev  (10 točk)

· prijavitelj zagotavlja 11 %  - 25 %  lastnih sredstev  (15 točk)

· prijavitelj zagotavlja    1% - 10 %   lastnih sredstev  (0 točk)

Na osnovi višine odobrenih sredstev sofinanciranja projekta bo izračunana priznana vrednost projekta in sicer tako, da bodo odobrena sredstva predstavljala največ 70 % priznane vrednosti projekta. 
E. NAČIN ODDAJANJA in druge informacije
1. Način prijave  in vsebina vlog:Prijava na razpis mora obsegati:
- izpolnjen prijavni obrazec z vsemi zahtevanimi podatki in prilogami,

- podpisano izjavo, ki je sestavni del prijavnega obrazca,

- parafiran vzorec pogodbe.

2. Rok razpisa in način predložitve

Javni razpis se prične 31. 3. 2017 in bo odprt do 3. 5. 2017. 

Vloge morajo vlagatelji  poslati s priporočeno pošiljko ali oddati osebno na naslov:  Mestna občina Murska Sobota, Kardoševa 2, 9000  Murska Sobota v zaprti kuverti s pripisom: 
»Ne odpiraj – vloga: investicijski projekti  2017-kultura«. 

Na hrbtni strani kuverte mora biti naveden naziv in naslov vlagatelja. Vloge, oddane izven roka razpisa, ne bodo upoštevane. V primeru, da posamezni vlagatelj na razpis prijavlja več projektov, mora biti vsaka vloga poslana v ločeni kuverti z ustreznimi oznakami.  

Oddaja vloge pomeni, da se vlagatelj strinja z vsemi pogoji in kriteriji razpisa. 

3. Odpiranje vlog in obveščanje o izidu
Komisija za odpiranje vlog bo začela odpirati vloge 4. maja 2017. V primeru nepopolno izpolnjene vloge s pomanjkljivo dokumentacijo, bo pristojni uslužbenec v roku 5 dni od odprtja vloge vlagatelja pozval, da do določenega roka dopolni vlogo. V primeru, da je vlagatelj v zahtevanem roku ne bo  dopolnil, bo vloga s sklepom župana zavržena. 

S sklepom župana bodo zavržene vloge, ki niso pravočasne ali popolne ali ki je ni vložila upravičena oseba. 

Vloga, ki ne bo podana na ustreznem prijavnem obrazcu, kot je navedeno v besedilu tega razpisa ne bo obravnavana. Za nepopolno se šteje vloga, ki ne vsebuje vseh sestavin, ki jih zahteva besedilo in dokumentacija razpisa.

Strokovna presoja pravočasnih in popolnih vlog, ki so jih podale upravičene osebe, bo potekala po poteku razpisnega roka. Na podlagi predloga strokovne komisije župan izda o vsaki ustrezni vlogi, prispeli na razpis, posamično odločbo, s katero bo odločena odobritev ter delež sofinanciranja ali zavrnitev sofinanciranja posameznega projekta. 
Zoper to odločbo ni dovoljena pritožba, dopustno pa je vložiti tožbo na upravno sodišče Republike Slovenije.

4. Kraj in čas, kje lahko zainteresirani dvignejo dokumentacijo razpisa

Zainteresirani lahko dokumentacijo razpisa dobijo ali le pogledajo vanjo na vložišču mestne  občine Murska Sobota, Kardoševa 2, vsak delavnik od 8.00 do 14.30, ob sredah od 8.00 do 15.30  in  ob petkih od 8.00 do 13.30 ali na spletnih straneh Mestne občine Murska Sobota www.murska-sobota.si . 

Vse dodatne informacije v zvezi z razpisom lahko zainteresirani dobijo po telefonu vsak delavnik med 8.00 in 9.00 uro na Oddelku za negospodarske dejavnosti Mestne občine Murska Sobota, telefon 02/525-16-24 (Darja Potočnik) ali na naslovu darja.potocnik@murska-sobota.si


